Diari Oficial de la Generalitat Valenciana


Sumari del DOGV 6718, del 21-02-2012 (2012/1521)

Informació pública de la sol·licitud d'autorització administrativa, aprovació del projecte d'execució i reconeixement, en concret, de la utilitat pública del projecte denominat Addenda I al gasoducte de transport secundari Elx-Monòver-Algueña i les seues instal·lacions auxiliars, en els termes municipals de Monforte del Cid, Novelda, Monòver, el Pinós i Algueña, així com el seu estudi d'impacte ambiental i estudi d'integració paisatgística. Expedient número CBREDE/2011/9/03.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6718

Data del DOGV
:   21-02-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/1521


Organisme emissor
:   Conselleria d'Economia, Indústria i Comerç

Tipus de document
:   Anunci

Informació pública de la sol·licitud d'autorització administrativa, aprovació del projecte d'execució i reconeixement, en concret, de la utilitat pública del projecte denominat Addenda I al gasoducte de transport secundari Elx-Monòver-Algueña i les seues instal·lacions auxiliars, en els termes municipals de Monforte del Cid, Novelda, Monòver, el Pinós i Algueña, així com el seu estudi d'impacte ambiental i estudi d'integració paisatgística. Expedient número CBREDE/2011/9/03. [2012/1521]
Als efectes previstos en la Llei 34/1998, de 7 d'octubre, del Sector d'Hidrocarburs; en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural; en relació amb els articles 17 de la Llei d'Expropiació Forçosa i 56 del seu Reglament (Decret de 26 d'abril de 1957), així com en el Reglament (aprovat per Decret 162/1990, de 15 d'octubre, modificat per Decret 32 2006/, de 10 de març, del Consell de la Generalitat) per a l'execució de la Llei 2/1989, de 3 de març d'Impacte Ambiental, de la Generalitat Valenciana i en el Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana, se sotmet a informació pública la sol·licitud assenyalada, que es detalla a continuació :
Peticionari: Endesa Gas Transportista, SL, amb CIF E55709518, amb domicili a Saragossa (CP 50861), c/ Doctor Aznar Molina, 2.
Objecte de la petició: autorització administrativa, aprovació del projecte d'execució i reconeixement, en concret, de la utilitat pública del Projecte denominat Addenda I al gasoducte de transport secundari Elx-Monòver-Algueña, i les seues instal·lacions auxiliars en els termes municipals de Monforte del Cid, Novelda, Monòver, el Pinós i Algueña, en la província d'Alacant, així com la seua declaració d'impacte ambiental.
Característiques de les instal·lacions: la present addenda arreplega les variants de traçat al projecte original que a continuació es detallen:
En el terme municipal de Monforte del Cid, s'inicia la variant en el vèrtex VAL-034 i finalitza en el vèrtex VAL-034.75, s'adapta en paral·lelisme amb la carretera CV-847, la qual travessa en el vèrtex VAL-034.32, per a agafar la sendera del Pilar del Cid, fins a l'altura de l'encreuament amb la línia d'alta velocitat Madrid-Llevant, on després de discórrer pel camí reprén el traçat original en el vèrtex VAL-034.75.
En el terme municipal de Novelda, es produïxen quatre modificacions de traçat per a ajustar-se als camins municipals. Estes modificacions es produïxen entre el VAL-093 al VAL-101; entre el VAL-119 al VAL-124; entre el VAL-125.1 al VAL-125.11 i entre el VAL-125.12 al VAL-125.23.
En els termes municipals de Monòver i el Pinós les variants de traçat que es produïxen sorgixen per a ajustar-se als «corredors d'infraestructures» i complir allò que ha requerit el Servici d'Ordenació Territorial respecte al Pla d'Ordenació Territorial de Corredors d'Infraestructures i Adequació al Pla d'Acció Territorial de caràcter sectorial sobre prevenció del risc d'inundació a la Comunitat Valenciana (PATRICOVA). També i de conformitat amb el que ha sol·licitat l'Ajuntament del Pinós s'ajusta al Projecte «Eix viari de connexió del límit de província d'Alacant amb autovia A-31, pel Pinós, Monòver i Elda» (actualment en fase de projecte).
Per això la variant en el terme municipal de Monòver es troba entre els vèrtexs VAL-268.1 al VAL-280.
En el terme municipal del Pinós les variants afecten els vèrtexs VAL-292 al VAL-292.18 i VAL-300.1 al VAL-300.18 i entre estos últims es produïx una modificació de la ubicació de la posició ELALGUE-05, que s'ajusta al marge nord de la reserva destinada al PAT corredors d'infraestructures i també es complix el que ha requerit l'Ajuntament del Pinós en relació amb l'ampliació de l'actuació urbanística del cementeri municipal.
En el terme municipal d'Algueña es produïx una modificació entre els vèrtexs VAL-344 al VAL-353, a fi d'evitar una futura actuació urbanística com és l'ampliació del polígon industrial al marge de la rambla Villa.
Pressió: es produïx un canvi en la pressió de disseny i de servici que passa a 49,5 bar, per això la canonada passa de ser de qualitat API 7J K-88 a API 5L Gr-B. Esta canonada API 5L Gr-B se subministrarà en llargs dobles comercials, fabricada segons l'especificació bàsica API 5L. La qualitat de l'acer serà Gr-B el límit elàstic mínim garantit del qual és de 241 N/mm² i la càrrega de ruptura de 413 N/mm². A més, els materials dels accessoris de les posicions i les ERM passen de 600 Lbs que s'havien considerat en el projecte original a 300 Lbs.
Longitud: s'incrementa el traçat en 1.210,75 metres lineals, amb la qual cosa la longitud final del gasoducte és de 59.448,60 metres.
Pressupost: amb estes modificacions, el pressupost ascendix a 158.604,17 euros respecte al projecte original, amb la qual cosa el pressupost final ascendix a la quantitat d'onze milions noranta-set mil tres-cents cinquanta-dos euros amb seixanta-nou cèntims d'euro (36.163.403,69 €).
El projecte inclou els plans parcel·laris d'expropiació i la relació concreta i individualitzada de béns i drets afectats. L'afecció a finques de propietat privada derivada de la construcció del projecte, es concreta en la manera següent :
U. Expropiació forçosa dels terrenys sobre els quals s'han de construir les instal·lacions fixes en superfície.
Dos. Per a les canalitzacions:
A) Imposició de servitud permanent de pas de gas al llarg del traçat de la conducció, amb una amplària de dos (2) metres, un (1) a cada costat de l'eix, per on discorrerà soterrada la canonada o canonades que es requerisquen per a la conducció del gas. Esta servitud que s'establix estarà subjecta a les següents limitacions al domini:
1. Prohibició d'efectuar treballs de llaurada o semblants a una profunditat superior a cinquanta centímetres, així com de plantar arbres o arbustos a una distància inferior a dos (2) metres comptadors des de l'eix de la canonada.
2. Prohibició de realitzar qualsevol tipus d'obres, construcció, edificació o efectuar cap acte que poguera danyar o pertorbar el bon funcionament de les instal·lacions, a una distància inferior a cinc (5) metres de l'eix del traçat, a l'un i l'altre costat d'este. Esta distància podrà reduir-se sempre que se sol·licite expressament i es complisquen les condicions que en cada cas fixe l'òrgan competent de l'administració.
3. Lliure accés del personal i equips necessaris per a poder mantindre, reparar o renovar les instal·lacions amb pagament, si és el cas, dels danys que s'ocasionen.
4. Possibilitat d'instal·lar les fites de senyalització o delimitació i els tubs de ventilació, així com de realitzar les obres superficials o subterrànies que siguen necessàries per a l'execució o funcionament de les instal·lacions.
B) Ocupació temporal dels terrenys necessaris per a l'execució de les obres, de la franja que es reflectix per a cada finca en els plans parcel·laris d'expropiació. En esta zona es farà desaparéixer temporalment tot obstacle i es realitzaran les obres necessàries per a l'estesa i instal·lació de la canalització i elements annexos, i s'executaran els treballs o operacions necessaris per a estos fins.
Tres. Per al pas dels cables de connexió i elements dispersius de protecció catòdica:
A) Imposició de servitud permanent de pas en una franja de terreny d'un (1) metre d'ample, per on discorreran soterrats els cables de connexió. Per als llits dispersius de protecció catòdica, la franja de terreny on s'establix la imposició de servitud permanent de pas tindrà com a amplària, la corresponent a la de la instal·lació, més un metre a cada costat. Estes franges estaran subjectes a les limitacions següents:
- Prohibició d'efectuar treballs de llaurada o semblants a una profunditat superior a cinquanta centímetres, de plantar arbres o arbustos i realitzar qualsevol tipus d'obres, construcció o edificació a una distància inferior a un metre i mig (1,5), a cada costat del cable de connexió o del límit de la instal·lació soterrada dels llits dispersius; es podrà exercir el dret a talar o arrancar els arbres o arbustos que hi haja a una distància inferior a la indicada.
- Lliure accés del personal i elements necessaris per a poder vigilar, mantindre, reparar o renovar les instal·lacions amb pagament, si és el cas, dels danys que s'ocasionen.
B) Ocupació temporal, com a necessitat derivada de l'execució de les obres, de la zona que es reflectix, per a cada finca, en els plans parcel·laris d'expropiació, en la qual es podrà fer desaparéixer tot obstacle, així com realitzar les obres necessàries per a l'estesa i muntatge de les instal·lacions i elements annexos, i s'executaran les obres i operacions necessaris per a estos fins.
Quatre. Per a les línies elèctriques de mitja tensió:
A) Servitud permanent de pas en una franja de terreny de 2 metres a cada costat de l'eix de la línia i en tot el seu traçat que implicarà:
- Lliure accés del personal i elements necessaris per a poder vigilar, mantindre, reparar o renovar les instal·lacions, amb pagament si és el cas, dels danys que s'ocasionen.
B) Servitud permanent de vol en una franja de 15 metres centrada amb l'eix de la línia, en la qual s'establixen:
- Prohibició d'alçar edificacions o construccions de qualsevol tipus, ni efectuar cap acte que puga danyar el bon funcionament de la línia, a una distància inferior a 7,5 metres de l'eix de la línia de pals de l'estesa.
- Prohibició de plantar arbres amb altura màxima superior a 4 metres a una distància inferior a 3 metres de l'eix de la línia de pals de l'estesa.
C) Ocupació temporal de la superfície que es determina per a cada línia en els plans parcel·laris, per a realitzar les obres necessàries.
El que es fa públic per a coneixement general i perquè totes aquelles persones naturals o jurídiques que es consideren afectades en els seus drets puguen examinar els projectes respectius en el Servici Territorial d'Energia, situat en la Rambla Méndez Núñez, 41 (planta 5a) d'Alacant i presentar, per duplicat, en el dit centre les al·legacions que consideren oportunes en el termini de trenta dies a partir de l'endemà de la inserció d'este anunci. Una vegada transcorregut l'esmentat termini sense realitzar al·legacions, es considerarà que està conforme, i decaurà en el dret al tràmit corresponent. Això, sense perjuí de la interposició dels recursos que siguen procedents contra la resolució definitiva del procediment, en els terminis legalment i reglamentàriament establits. Els plans parcel·laris podran ser igualment consultats en els ajuntaments afectats.
Alacant, 9 de gener de 2012.- El cap del Servici Territorial d'Energia: Rafael Muñoz Gómez.